CELEX: 62020TN0680
Language: hr
Date: 2020-11-11 00:00:00
Title: Predmet T-680/20: Tužba podnesena 11. studenoga 2020. – Novelis/Komisija

18.1.2021   
            
            
               HR
            
            
               Službeni list Europske unije
            
            
               C 19/64
            
         
      Tužba podnesena 11. studenoga 2020. – Novelis/Komisija
      (Predmet T-680/20)
      (2021/C 19/69)
      Jezik postupka: engleski
      
         Stranke
      
      
         Tužitelj: Novelis Inc. (Mississauga, Ontario, Kanada) (zastupnici: S. Völcker, T. Caspary i R. Benditz, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi u cijelosti ili djelomično Odluku Komisije od 31. kolovoza 2020. u predmetu br. M.9076 – Novelis/Aleris o odbijanju zahtjeva društva Novelis za jednomjesečnim produljenjem razdoblja zabrane u skladu s člankom 49. Obveza Novelis/Aleris;
               
            
                  —
               
               
                  naloži Komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, temelji se na tvrdnji da je pobijanu odluku donio zamjenik glavnog direktora Glavne uprave za tržišno natjecanje, a ne kolegij povjerenika, čime je povrijeđeno načelo kolegijalnosti.
               
            
                  2.
               
               
                  Drugi tužbeni razlog, temelji se na povredi tužiteljeva prava na saslušanje.
               
            
                  3.
               
               
                  Treći tužbeni razlog, temelji se na nedostatku u obrazloženju, što onemogućuje tužitelja da djelotvorno ostvari svoja prava na obranu.
               
            
                  4.
               
               
                  Četvrti tužbeni razlog, temelji se na tvrdnji da pobijana odluka sadrži niz očitih pogrešaka u ocjeni i ne uzima u obzir činjenicu da tužitelj ima valjani razlog za produljenje. Tužitelj nadalje tvrdi da pobijana odluka krši načelo proporcionalnosti s obzirom na njezine pravne posljedice i dostupnost nekoliko manje ograničavajućih sredstava.